‘Liefdesdriehoek’ lei glo tot moordArgieffoto: Pixabay.com ŉ Jong man is Sondag in hegtenis geneem in verband met ŉ moord wat die polisie vermoed ŉ passiemisdaad was. Kapt. Jackson Manatha, polisiewoordvoerder, het gesê die voorval het omstreeks 02:00 in die Nxanxashe-nedersetting in Willowvale in die Oos-Kaap plaasgevind. “ŉ 26-jarige man het na bewering uitgevind ŉ 31-jarige man is verlief op sy meisie. Die jonger man het na bewering die ander man oorval en met ŉ skerp voorwerp doodgesteek,” het Manatha gesê. “Die Willowvale-polisie het spoedig gereageer toe die moord aangemeld is en het na die verdagte begin soek. Die verdagte is Sondag laat opgespoor en in hegtenis geneem.” Die verdagte moet Dinsdag in die Willowvale-landdroshof verskyn op aanklag van moord. Die oorledene se naam is nog nie bekend gemaak nie.